‘दिल्ली’ नामक संग्रह में दिल्ली से संबंधित दिनकर की चार कविताएँ संगृहीत हैं। उनमें से पहली कविता उनके काव्य-संग्रह ‘हुंकार’ की ‘दिल्ली’ शीर्षक कविता है जो इस संग्रह में ‘नई दिल्ली के प्रति’ शीर्षक से छपी। दूसरी कविता का शीर्षक ‘दिल्ली और मास्को’, तीसरी ‘हक की पुकार’ तथा चौथी ‘भारत का यह रेशमी नगर’ है। बिहार राज्य से आए राष्ट्रीय कवि दिनकर को दिल्ली और उसकी वास्तविकताओं को नज़दीक से देखने का काफी मौका मिला। उनके व्यक्तित्व में साहित्यिक व्यक्तित्व के साथ-साथ राजनीतिक व्यक्तित्व का भी मेल था। वे 1952-1964 के बीच राज्यसभा के सदस्य भी रहे। इस तरह राजनीति के गलियारों में भी उनकी दख़लदांज़ी रही। अपनी कविता ‘भारत का यह रेशमी नगर’ में उन्होंने दिल्ली के प्रति अपने उद्गार व्यक्त करते हुए लिखा है-